มหกรรมสินค้าชุมชน ช่วยเหลือผู้ประกอบการเครือข่ายธุรกิจ MOC Biz Club กว่า 56 ธุรกิจ
นายทศพล ทังสุบุตร อธิบดีกรมพัฒนาธุรกิจการค้า กระทรวงพาณิชย์ เปิดเผยว่า  กระทรวงพาณิชย์ นำผู้ประกอบการเครือข่ายธุรกิจ MOC Biz Club กว่า 56 ธุรกิจ ร่วมออกงานแสดงและจำหน่ายสินค้าในงาน ‘MOC MARKET By Biz Club มหกรรมสินค้าชุมชน’ จัดขึ้นระหว่างวันที่ 25 - 28 เมษายน 2565 ที่ลานอเนกประสงค์ ชั้น 3 กระทรวงพาณิชย์ สนามบินน้ำ จังหวัดนนทบุรี ซึ่งมีผู้ประกอบการเครือข่ายธุรกิจ MOC Biz Club ทั่วประเทศ จำนวน 13,294 ราย (ข้อมูล ณ วันที่ 31 มีนาคม 2565) โดยมีสินค้าราคาพิเศษให้เลือกซื้อหลายรายการ อาทิ เสื้อผ้าและเครื่องแต่งกาย  อาหารและเครื่องดื่ม สมุนไพร ของใช้ ของตกแต่งบ้าน และของที่ระลึกถือเป็นการสร้างโอกาสให้นักลงทุนและเพิ่มพันธมิตรทางการค้า ต่อยอดและขยายธุรกิจร่วมกัน โดยผู้ประกอบการสามารถนำเสนอผลิตภัณฑ์และแผนการร่วมลงทุนกับนักลงทุน และยังเป็นการช่วยเหลือกลุ่มผู้ประกอบการที่ได้รับผลกระทบจากสถานการณ์การแพร่ระบาดของโรคโควิด-19 ได้ขยายช่องทางการตลาดเพิ่มเติม รวมทั้งผลักดันให้ผู้ประกอบการนำการตลาดดิจิทัล (Digital Marketing) เข้ามาช่วยในการบริหารจัดการธุรกิจ ทำการตลาดออนไลน์และทำการประชาสัมพันธ์อย่างครบวงจร สำหรับประชาชนที่สนใจ มาร่วมอุดหนุนสินค้าจากกลุ่มผู้ประกอบการ ได้ที่งาน ‘MOC MARKET By Biz Club มหกรรมสินค้าชุมชน’ จัดขึ้นระหว่างวันที่ 25-28 เมษายน 2565  เวลา 07.00 น.- 16.00 น. ที่ลานอเนกประสงค์ ชั้น 3 กระทรวงพาณิชย์ สนามบินน้ำ  จังหวัดนนทบุรี